b"\n_START_ARTICLE_\nCastell de Castellar de n'Hug\n_START_SECTION_\nDescripci\xc3\xb3\n_START_PARAGRAPH_\nTan sols queden algunes restes de murs ara aprofitats per fer un cobert o corral. Actualment no \xc3\xa9s de dimensions massa grans, de planta rectangular. El parament \xc3\xa9s de grans carreus de pedra deixats a la vista, sense desbastar, disposats en filades i units amb morter. Es poden apreciar els senyals d'algunes de les antigues obertures, actualment cegades.\n_START_SECTION_\nHist\xc3\xb2ria\n_START_PARAGRAPH_\nDocumentat el 938, els primers esments hist\xc3\xb2rics daten ja del s. X. La carta de poblament, per\xc3\xb2, \xc3\xa9s de 1292. El 1326 tenim documentat a Arnau de Saga com a senyor del castell. Als s. XIV i XV tamb\xc3\xa9 tenim diverses not\xc3\xadcies hist\xc3\xb2riques. Per \xc3\xbaltim sabem que durant el s. XVII fou resid\xc3\xa8ncia del duc d'Alba. El castell, juntament amb el seu carrer, comformen el nucli original de la poblaci\xc3\xb3. Actualment, per\xc3\xb2, ha estat for\xc3\xa7a modificat per esdevenir habitatge espor\xc3\xa0dic."